**Информация за подаване на декларации**

 **по чл. 49, ал. 1 от Закона за противодействие на корупцията**

 Задължени да подават декларации по чл. 49, ал. 1 от Закона за противодействие на корупцията (ЗПК) пред министъра на земеделието и храните са лицата по § 2, ал. 1, т. 1 и т. 2 от Допълнителните разпоредби (ДР) на ЗПК и лицата, заемащи публични длъжности, определени в чл. 6, ал. 1, т. 18, т. 23, т. 28, т. 29, т. 30, т. 47, т. 50 и т. 51 от Закона, за които орган по назначаването е министърът.

 Лицата по §2, ал. 1, т. 1 и т. 2 от ДР на ЗПК подават пред министъра на земеделието и храните следните декларации:

 - декларация за несъвместимост и декларация за промяна в декларираните обстоятелства в декларацията за несъвместимост по образец, утвърден от министъра на земеделието и храните, които са публикувани на официалната страница на МЗХ в рубрика „Антикорупция“, в „Декларации по ЗПК“;

 - декларация за имущество и интереси, състояща се от две части и декларация за промяна в декларираните обстоятелства в декларацията по чл. 49, ал. 1, т. 2, в частта за интереси и за произхода на средствата при предсрочно погасяване на задължения и кредити, по образец, утвърден от Комисията за противодействие на корупцията (КПК), които са публикувани на официалната интернет страницата на КПК (https://www.caciaf.bg/bg/publichen-registyr/obrazci-na-deklaracii);

 Лицата, заемащи публични длъжности по чл. 6, ал. 1, т. 18, т. 23, т. 28, т. 29, т. 30, т. 47, т. 50 и т. 51 от ЗПК подават пред министъра на земеделието и храните декларация за несъвместимост и декларация за промяна в декларираните обстоятелства в декларацията за несъвместимост по образец, утвърден от министъра, които са публикувани на официалната страница на МЗХ в рубрика „Антикорупция“, в „Декларации по ЗПК“.

Декларация за несъвместимост и декларация за промяна в декларираните обстоятелства в декларацията за несъвместимост се подава в сроковете, предвидени в съответните нормативни актове.

Декларацията за имущество и интереси се подава:

1. в срок един месец от заемането на длъжност по § 2, ал. 1, т. 1 и т. 2 от Допълнителните разпоредби (ДР) на ЗПК;

2. ежегодно до 15 май – за предходната календарна година.

При промяна в декларираните обстоятелства в частта за интересите или при предсрочно погасяване на задължения и кредити, лицата по § 2, ал. 1, т. 1 и т. 2 от ДР на ЗПК подават декларация за промяна в декларираните обстоятелства в декларацията за имущество и интереси в частта за интересите или за произхода на средствата в частта за имущество в срок един месец от настъпването на промяната.

 Съгласно чл. 49, ал. 5 от ЗПК, декларациите по чл. 49, ал. 1 се подават задължително на хартиен и на електронен носител (CD, USB флаш памет) или по електронен път.

Декларациите могат да се подават:

- лично, всеки работен ден, в сградата на МЗХ в гр. София, бул. „Христо Ботев“ № 55, стая 417;

- по пощата, с известие за доставяне (обратна разписка) или чрез лицензиран пощенски оператор, на адрес: гр. София, бул. „Христо Ботев“ №55. На плика задължително да бъде отбелязано за получател Инспектората на МЗХ и че съдържа декларация по чл. 49, ал.1 от ЗПК;

 - по електронна поща на адрес: DeklaraciiZPK@mzh.government.bg, подписани с Квалифициран електронен подпис (КЕП), издаден в съответствие със Закона за електронния документ и електронните удостоверителни услуги или служебно издаден персонален КЕП.